kapitadosan wau, têtiyang kathah sami gadhah kapitadosan, bilih sarana têtingalaning ringgit purwa wau sagêd dados pamurunging bêbaya pêsthi, ingkang manut saraking agami Buda sami kenging ila-ilaning agami. Kados ta: lare ontang-anting,§ Ontang-anting, inggih punika lare ingkang wiwit lair lajêng tanpa sadhèrèk. ugêr-ugêr lawang,§ Ugêr-ugêr lawang, inggih punika sadhèrèk kalih jalêr sadaya. sêndhang kapit pancuran,§ Sêndhang kapit pancuran, inggih punika sadhèrèk tiga ingkang panêngahipun èstri. pancuran kapit sêndhang,§ Pancuran kapit sêndhang, inggih punika sadhèrèk tiga ingkang panêngahipun jalêr. lare dhampit,§ Dhampit, inggih punika sadhèrèk kalih jalêr èstri ingkang lair sarêng sadintên. tiyang nugêlakên pipisan, ngrubuhakên dandang, sapanunggilanipun. Badhe kasambêtan.